क्या कहना
क्या कहना 2000 में बनी हिन्दी भाषा की नाट्य फिल्म है। इसका निर्देशन कुंदन शाह ने किया और इसमें प्रीति ज़िंटा एक किशोर मां और सैफ़ अली ख़ान पिता के रूप में हैं, जबकि चन्द्रचूढ़ सिंह, अनुपम खेर और फरीदा ज़लाल सहायक भूमिका निभाते हुए हैं। फिल्म शादी से पहले गर्भावस्था के वर्जित मुद्दे और समाज के विचारों के उपर केन्द्रित है। जारी होने पर यह 2000 की सबसे ज्यादा कमाई करने वाली बॉलीवुड फिल्मों में से एक बन गई। क्या कहना ने हनी ईरानी के लिए सर्वश्रेष्ठ कथा पुरस्कार और प्रीति के लिए सर्वश्रेष्ठ अभिनेत्री का नामांकन सहित कई प्रशंसाएँ जीतीं।